OpenLLM-France/wikimedia huggingface dataset:
# Marika Lehtimäki

Marika Lehtimäki (Tampere, 7 de febrer de 1975) és una jugadora d'hoquei sobre gel finlandesa, ja retirada, que va competir entre el 1988 i el 1998. Jugava de davantera.
El 1998 va prendre part en els Jocs Olímpics d'Hivern de Nagano, on guanyà la medalla de bronze en la competició d'hoquei sobre gel.
En el seu palmarès també destaquen tres medalles de bronze al Campionat del món i tres medalles d'or i una de bronze al Campionat d'Europa. Amb la selecció finlandesa jugà un total de 83 partits. A nivell de clubs guanyà quatre lligues finlandeses amb el Tampereen Ilves, equip en què jugà tota la vida.

## Referències

* ↑ «Marika Lehtimäki Olympic Results». sports-reference.com. Arxivat de l'original el 2020-04-17. [Consulta: 31 març 2020].
* ↑ «Marika Lehtimäki». eliteprospects.com. [Consulta: 31 març 2020].
* ↑ Siukonen, Markku. Urheilukunniamme puolustajat – Suomen olympiaedustajat 1906–2000 (en finès). Graface Jyväskylä, 2001, p. 169. ISBN 951-98673-1-7.
* ↑ Torvinen, Jukka. Jääkiekkokirja 2007–2008 (en finès). Egmont Kustannus Oy Ab, 2007, p. 204–205, 213, 234. ISBN 952-469-617-7.
# Casa Massana

«Casa Massana» té aquests significats:
* Casa Massana (Barcelona)
* Casa Massana (Sant Sadurní d'Anoia)
* Casa Massana (Torà)
# Madis

Els madis (singular madi o mà'dí) són un poble del Sudan del Sud, al comtat de Magwi, i d'Uganda, als districtes d'Adjumani i Moyo. El seu nom vol dir "persona". Parlen la llengua madi.
Des de 1985 algunes unitats del SPLA van fer atacs en territori madi. Amoïnats van fer una reunió tribal el març de 1986 a Nimule, sota direcció de Ruben Surur, cap de Lukai, designant a Poliodoro Draru com a cap militar dels madis. Surur i Draru eren membres de la reial família Lukai i Draru a més un protegit del rei Alimu Dengu. El nomenament implicava que Alimu Dengu deixava el tron però Draru li va fer conservar i fou el darrer rei del poble madi. Un temps després Joseph Lagu va designar a Draru com oficial d'intel·ligència del seu moviment. Draru va consultar amb el general Peter Cirilo, un sudista dins de l'exèrcit sudanès i aleshores governador d'Equatoria Oriental, i Cirilo li va donar autorització per formar una milícia madi. La guerra va evolucionar i a mesura que el SPLA guanyava força molts madis s'hi van unir entre els quals Anne Itto (abans lector a la universitat de Juba), John Andruga i Martin Teresio Kenyi. El SPLA, abans enemic, cada vegada era més un amic alliberador. Draru no obstant es va mantenir distant al front de la milícia; la societat es va dividir entre els dos bàndols; durant uns anys hi va haver lluites entre les dues faccions. Finalment Draru va decidir parlar amb els seus rivals i es va aconseguir un principi d'acord però la dinàmica no va canviar. El 1988 el SPLA dominava ja diverses poblacions a Equatoria Oriental com Magwi, Obbo, i altres, i finalment va capturar Torit, la capital provincial. La població de Nimule, capital de Madiland, podia ser presa en qualsevol moment. Cirilo va alertar a Draru que la lluita era inútil i el maç de 1989 el SPLA va ocupar Nimule sense lluita. Hi va haver alguna represalia però en general el SPLA no va fer res contra els madis i va cridar als que havien fugit a Uganda; una part va retornar i foren ben rebuts; la resta va retornar entre 2002 i 2006. Els madis van votar per la secessió en el referèndum del 2011.

## Referències

* Rose A'babiku, A Key History of Ma'di
* M. Blackings i N. Fabb, A Grammar of Ma'di: Mouton, 2003
* M. Blackings, Ma'di English - English Ma'di Dictionary. Lincom Europa. 2002
* In the Heart of Africa, per Sir Samuel White Baker
# Melena

La melena és l'expulsió de deposicions (excrements) negres, viscoses i pudents a causa de la presència de sang degradada provinent del tub digestiu superior (boca-angle duodenojejunal.
La melena és la presència d'excrements sanguinolents, producte del sagnat provinent d'algun lloc de l'aparell digestiu. Així, quan el sagnat prové de la part superior del tub digestiu, que abasta l'esòfag, estómac i primera porció del duodè, pren una coloració sovint referida com "enquitranada", la sang digerida a l'estómac fa que els excrements prenguin un color negre.
Quan l'hemorràgia prové de la segona porció del duodè, còlon o recte, es pot trobar sang oculta a la femta. A aquest sagnat se l'anomena hematoquèzia, el qual, a diferència de la melena, és la deposició amb sagnat vermell intens.
Sovint també es relaciona amb la melena el vòmit amb sang, anomenat hematèmesi, el qual suggereix un sagnat actiu, ja sigui per una úlcera pèptica, trencament de varius esofàgiques, esquinços de Mallory Weiss, etc.
Per produir-se les melenes cal almenys una pèrdua entre 50 i 80 mil·lilitres de sang.

## Referències

* ↑ www.righthealth.com
* ↑ dictionary.sensagent.com
* ↑ «www.harrisonmedicina.com». Arxivat de l'original el 2010-02-06. [Consulta: 29 maig 2012].
Viccionari
# Blanca Paloma

Blanca Paloma Ramos Baeza, coneguda simplement com a Blanca Paloma (castellà: Blanca Paloma Ramos Baeza) (l'Altet, 9 de juny de 1989), és una cantant i escenògrafa valenciana. És destacada per haver participat en el Benidorm Fest 2022, i per guanyar l'edició de 2023 del festival musical, la qual cosa li va suposar ser la representant d'Espanya al Festival d'Eurovisió 2023.
Va estudiar belles arts, on va descobrir la seua passió per l'escenografia i el disseny de vestuari.
La cantant ha col·laborat amb RTVE en la banda sonora de la sèrie documental Lucía en la telaraña i, anteriorment, en les bandes De mar a mar i Aflkay.
El 2021 va llançar el seu primer senzill Secreto de agua, cançó amb la qual es va presentar al Benidorm Fest 2022. Va obtenir el cinqué lloc i, per tant, no es va classificar per a ser la representant d'Espanya a Eurovisió 2022.
El 2023 es va tornar a presentar al festival de Benidorm amb el tema Eaea, que va aconseguir el primer lloc amb 169 punts i, com a resultat, ser la representant d'Espanya al Festival d'Eurovisió 2023.

## Premis i nominacions
### Benidorm Fest

| Edició | Edició | Resultat | Resultat | Resultat | Resultat | Resultat | Resultat | Resultat | Resultat |
| Edició | Edició | Jurat professional (50 %) | Jurat professional (50 %) | Vot demoscòpic (25 %) | Vot demoscòpic (25 %) | Televot (25 %) | Televot (25 %) | Puntuació final | Posició final |
| Edició | Edició | Punts | Posició | Punts | Posició | Punts | Posició | Puntuació final | Posició final |
| Benidorm Fest 2022 | Segona semifinal | 41 | 2a | 20 | 3a | 18 | 4a | 79 | 3a |
| Benidorm Fest 2022 | Final | 39 | 3a | 10 | 7a | 12 | 6a | 61 | 5a |
| Benidorm Fest 2023 | Segona semifinal | 92 | 1a | 35 | 2a | 40 | 1a | 167 | 1a |
| Benidorm Fest 2023 | Final | 94 | 1a | 35 | 2a | 40 | 1a | 169 | Guanyadora (1a) |

### Festival de la Cançó d'Eurovisió 2023

Resultat :
| Jurat professional (50 %) | Jurat professional (50 %) | Televot (50 %) | Televot (50 %) | Puntuació final | Posició final |
| Punts | Posició | Punts | Posició | Puntuació final | Posició final |
| 95 | 9a | 5 | 26a | 100 | 17a |

## Referències

* 1 2 3 4 Arias, Jorge. «Quién es Blanca Paloma (Benidorm Fest): su edad, su pasado y por qué es famosa» (en castellà), 04-02-2023. [Consulta: 5 febrer 2023].
* 1 2 Melchor, Carla. «¿Quién es Blanca Paloma? La valenciana que podría ir a Eurovisión 2023» (en castellà). Levante-EMV, 04-02-2023. [Consulta: 4 febrer 2023].
* 1 2 Moreno, Merce. «¿Quién es Blanca Paloma, la representante de España en Eurovisión 2023?» (en castellà). elconfidencial.com, 05-02-2023. [Consulta: 4 febrer 2023].
* ↑ Molín, Gaspar. «Blanca Paloma triomfa a Benidorm i representarà Espanya en Eurovisió», 04-02-2023. [Consulta: 5 febrer 2023].
* ↑ «Results of the Grand Final of Liverpool 2023 - Eurovision Song Contest» (en anglès). European Broadcasting Union. [Consulta: 14 maig 2023].
* ↑ Borrego Escot, Daniel. «Loreen gana Eurovisión 2023, Blanca Paloma acaba 17º puesto» (en castellà). RTVE, 14-05-2023. [Consulta: 14 maig 2023].
# Al-Jazira SC Abu Dhabi

L'Al-Jazira SC Abu Dhabi (àrab: نادي الجزيرة الرياضي, Nādī al-Jazīra ar-Riyāḍī, ‘Club Esportiu de la Península’) és un club de futbol dels Emirats Àrabs Units de la ciutat d'Abu Dhabi, al barri d'Al Muroor.
El club va ser fundat el 19 de març de 1974 amb la fusió dels clubs Al Khalidiyah Club (fundat el 1969) i Al Bateen Club (fundat el 1973).
A més del futbol, el club té seccions com ara handbol, voleibol, basquetbol, natació, tennis taula o bitlles.

## Palmarès

* Lliga dels Emirats Àrabs Units de futbol:
** 2010–11, 2016–17, 2020–21
* Copa del President dels Emirats Àrabs Units de futbol:
** 2010–11, 2011–12, 2015–16
* Copa de la Lliga dels Emirats Àrabs Units de futbol:
** 2009–10
* Copa Federació dels Emirats Àrabs Units de futbol:
** 2006–07
* Copa de Clubs Campions del Golf:
** 2007

## Referències

* ↑ «Al Jazira SSC». Soccerway. Perform Group. [Consulta: 13 desembre 2017].
* ↑ «Club History». Al Jazira Sports Club Official Site. Arxivat de l'original el February 14, 2012. [Consulta: 23 setembre 2011].
* ↑ «United Arab Emirates - List of Champions». RSSSF.
* 1 2 3 «United Arab Emirates - List of Cup Winners». RSSSF.

## Enllaços externs

* (anglés) Web oficial
* (àrab) Web oficial
* Jazrawi
* Al3ankaboot Arxivat 2009-09-26 a Wayback Machine.
# Die Ratten

Die Ratten és una pel·lícula dramàtica alemanya de 1955 dirigida per Robert Siodmak. Era una adaptació de l'obra homònima de Gerhart Hauptmann de 1911, però la trama de la qual va ser portada a la dècada dels 50, just després de la Segona Guerra Mundial.El film va aconseguir l'Os d'Or al 5è Festival Internacional de Cinema de Berlín de 1955.

## Argument

Berlín a principis de la dècada dels 50, la jove polonesa Pauline Karka arriba a la ciutat per a anar a Alemanya Occidental. Està embarassada i no té una llar permanent. Quan Pauline coneix a la propietària de la bugaderia, Anna John, Pauline té esperances. Anna John no té fills i fa un arranjament amb Pauline. Ella cuidarà de la nena fins que neixi i prendrà al nen com a propi. El nen neix i Pauline torna amb la Sra. John per a acomiadar-se del nen abans d'anar-se a Alemanya Occidental. No obstant això, Anna John li nega a retornar-li al nen. En la seva angoixa, Pauline vol segrestar el nen, però sense adonar-se s'emporta al nen malalt de la veïna, la Sra. Knobbe. La Sra. John contracta el seu germà Bruno per a trobar i matar a Pauline. Durant l'intent d'assassinat, Pauline mata a Bruno amb una pedra. Després de la mort del seu germà, la Sra. John es lliura a la policia i admet la seva culpabilitat.

## Repartiment

* Maria Schell – Pauline Karka
* Curd Jürgens – Bruno Mechelke
* Heidemarie Hatheyer – Anna John
* Gustav Knuth – Karl John
* Ilse Steppat – Frau Knobbe
* Fritz Rémond – Harro Hassenreuter
* Barbara Rost – Selma Knobbe
* Hans Bergmann
* Walter Bluhm
* Carl de Vogt
* Erich Dunskus
* Karl Hellmer
* Manfred Meurer
* Edith Schollwer
* Lou Seitz
* Hans Stiebner

## Referències

* ↑ «Berlinale 1951-2000». Screen International. 11 February 2000: 21–22.
* ↑ «5th Berlin International Film Festival» (en alemany). Berlin International Film Festival. [Consulta: 11 juny 2020].
* ↑ Robert Siodmak: Zwischen Berlin und Hollywood. Erinnerungen eines großen Filmregisseurs. München 1980, Seite 222

## Enllaços externs

* Text alemany; al Projecte Gutenberg.
* Die Ratten a YouTube
# Diàfisi

La diàfisi és el cos o part mitjana dels ossos llargs, porció compresa entre els dos extrems o epífisis.

## Descripció

La diàfisi té forma cilíndrica i allargada i està localitzada entre els dos extrems de l'os o epífisis. Les epífisis es corresponen amb els extrems dels ossos llargs i és on se situen les articulacions. La zona d'unió entre diàfisi i epífisi es diu metàfisi.
Els principals ossos que posseeixen diàfisi són els ossos llargs de les extremitats. En l'ésser humà té diàfisi el fèmur, la tíbia, i fíbula (peroné), els metatarsians i les falanges en les extremitats inferiors, i l'húmer, l’ulna o (cúbit), el radi, els metacarpians i les falanges en les extremitats superiors. Altres ossos llargs que posseeixen diàfisi però no estan en les extremitats són la clavícula i les costelles.
La diàfisi es troba recoberta en la seva porció externa per un teixit que es diu periosti i a la part interior posseeix una cavitat anomenada canal medul·lar, el qual conté medul·la òssia groga (el qual reemplaça a la medul·la òssia vermella que es nota en els primers estats de desenvolupament de l'os) que té gran quantitat de greix. L'os que la forma està constituït per teixit ossi compacte.
Per contra l'epífisis té en el seu interior l'anomenada medul·la òssia vermella i l'os que la forma no és teixit ossi compacte íntegrament, sinó teixit ossi esponjós recobert d'os cortical compacte .

## Termes relacionats

* Diafisari: Relatiu a la diàfisi. Una fractura diafisial correspon a una fractura de la diàfisi d'un os.
* Diafisitis: És la inflamació generalment infecciosa de la diàfisi.
* Diafisectomía: És l'extirpació quirúrgica d'una porció de la diàfisi. Aquesta tècnica s'utilitza per tractar diverses malalties, com certs tumors malignes que afecten l'os.
* Displàsia diafisial progressiva: És una rara malaltia que afecta la diàfisi dels ossos.

## Referències

* 1 2 Dorland Diccionario enciclopédico ilustrado de Medicina (en español). 30. Elsevier, España, 2005. ISBN 8481747904.
* 1 2 Tortora - Derrickson. Principis d'Anatomia i Fisiologia, 11a edició (2006). ISBN 968-7988-77-0. Consultat el 13/4/2010.

## Bibliografia

* Diccionari Enciclopèdic de Medicina

## Vegeu també

* Metàfisi
* Acromegàlia
* Hipòfisi
* Símfisi
* Epífisi

## Enllaços externs

* Definició mèdica de Diàfisi.
# Douglas Buck

Douglas Buck és un director de cinema estatunidenc.
Buck va créixer a Long Island, a l'estat de Nova York. Més tard es va traslladar a Nova York, on va començar a fer pel·lícules mentre treballava com a enginyer elèctric.
Buck va començar fent curtmetratges, com Cutting Moments (1997), Home (1998), i Prologue (2003), tots tres recollits a l’antologia Family Portraits. La revista Rue Morgue va seleccionar Cutting Moments com una de les seves "100 pel·lícules de terror alternatives". L'any 2004 va començar a fer una nova versió de la pel·lícula de Brian De Palma de 1973 Sisters protagonitzada per Lou Doillon, Stephen Rea i Chloë Sevigny, que va ser llançada el 2007 i descrita per Variety com "un soci digne del famós thriller slasher violent del seu predecessor". La seva pel·lícula d’ecoterror del 2008 The Broken Imago és influenciada per la pel·lícula espanyola del 1976 ¿Quién puede matar a un niño?.
Buck també va coescriure la pel·lícula de 1999 Terror Firmer.

## Filmografia

Llargmetratges
* Family Portraits: A Trilogy of America (2003) [antologia]
* Sisters (2006)
Curtmetratges
* After All (1994)
* Cutting Moments (1997) [inclòs a Family Portraits: A Trilogy of America]
* Home (1998) [inclòs a Family Portraits: A Trilogy of America]
* Prologue (2003) [featurette; inclòs a Family Portraits: A Trilogy of America]
* The Broken Imago (2008) [Prova de concepte]
* The Aristofrogs (2010) [director ajudant]
* The Accident (2011) [segment de The Theatre Bizarre]

## Referències

* ↑ Burkart, Gregory. «Love Will Tear Us Apart in Douglas Buck's 'Cutting Moments' (NSFW)». The13thFloor.tv, 09-06-2017. [Consulta: 22 febrer 2020]. «Shot on 16mm film in a mundane suburban neighborhood (possibly inspired by Buck’s former home town of Long Island)...»
* 1 2 «Bio». Douglas Buck official website. Arxivat de l'original el August 31, 2018.
* ↑ Deming, Mark. «Family Portraits: A Trilogy of America». AllMovie. Arxivat de l'original el September 15, 2018. [Consulta: 16 novembre 2009].
* ↑ Gates, Anita «Movie Review: 'Family Portraits: A Trilogy of America – A Sadistic Father's Legacy Cuts a Swath of Suffering». The New York Times, 13-10-2004 [Consulta: 16 novembre 2009].
* ↑ «The Connoisseur's Guide to 100 Alternative Horror Films». Rue Morgue. Arxivat de l'original el June 23, 2011. Consulta: November 16, 2009.
* ↑ Kipp, Jeremiah. «'Suburban Holocaust': An Interview with Family Portraits: A Trilogy of America Writer-Director Douglas Buck». Filmmaker. Arxivat de l'original el October 12, 2004. Consulta: November 16, 2009.
* ↑ LaPorte, Nicole (2006) "Buck makes a pass at 'Sisters' remake", Daily Variety, April 13, 2006, retrieved November 16, 2009
* ↑ Anderson, John (2007) "Sisters", Variety, March 20, 2007, retrieved November 16, 2009
* ↑ «Exclusive: Douglas Buck Talks Broken Imago!». Dread Central. July 14, 2008. Arxivat de l'original el September 24, 2009. Consulta: November 16, 2009.

## Enllaços externs

* Christensen, Aaron; Kitley, Jon. «Interview: Douglas Buck & John Freitas». Kitley's Krypt, 12-12-2015. Arxivat de l'original el February 22, 2020. Interviews conducted February 24, 2008.
# Eduard Wilhelm Pose

Eduard Wilhelm Pose (Düsseldorf, 9 de juliol de 1812 - Frankfurt del Main, 14 de març de 1878) va ser un paisatgista romàntic alemany associat a l'escola de pintura de Düsseldorf.

## Biografia

Va néixer a Düsseldorf. El seu pare, Ludwig Pose, era un pintor decoratiu. De nen, el va acompanyar en el seu treball per tota la Renània. Durant una visita al castell de Rheinstein, on el seu pare havia rebut un encàrrec del príncep Frederic, va decidir convertir-se també en pintor.
De 1829 a 1836, va assistir a la Kunstakademie Düsseldorf i va estudiar amb el paisatgista Johann Wilhelm Schirmer de 1832 a 1833. Els seus primers paisatges van representar les regions de Hunsrück i Eifel i van rebre excel·lents notes. El 1836, ell i diversos altres estudiants van abandonar la Kunstakademie, a causa de conflictes amb el seu director conservador, Friedrich Wilhelm Schadow.
Va anar a Múnic i va trobar un lloc als estudis de Carl Rottmann. Un brot de còlera el va portar a traslladar-se a Frankfurt del Main i a trobar feina pintant el castell d'Eltz. Va tornar a Múnic el 1838. Poc després, va exposar el seu quadre del castell del Tirol a Brussel·les, on va ser comprat pel rei Leopold I.
Després va tornar a Düsseldorf, vivint amb la seva germana i el seu marit, l'arquitecte Max Joseph Custodis , i viatjant amb altres artistes per tota la regió. Va passar els anys 1842–1845 a Itàlia, principalment a Roma, on la seva paleta es va il·luminar considerablement. Després de 1845, va tornar a Frankfurt del Main i va passar a formar part del cercle d'artistes associats a Philipp Veit. En els seus últims anys, va estar involucrat amb la colònia d'artistes de Kronberg im Taunus.
Ell i la seva dona, Pauline (de soltera Klotz, 1817–1867), van conèixer Gustave Courbet durant la seva visita a Frankfurt el 1858. Courbet la va utilitzar com a model per al seu quadre Lady of Frankfurt. Es creu que Pose també estava originalment a la pintura, però després es va esborrar. La seva exclusió ha portat a especulacions sobre una aventura entre Pauline i Courbet.
Pose va morir el 14 de març de 1878 a Frankfurt als 65 anys.

## Referències

* ↑ Mirbach, Ernst Dietrich Baron von. Prinz Friedrich von Preussen: ein Wegbereiter der Romantik am Rhein (en alemany). Böhlau, 2006. ISBN 978-3-412-33305-8.
* ↑ Die Düsseldorfer Malerschule: Kunstmuseum Düsseldorf 13. Mai - 8. Juli 1979; Mathildenhoehe Darmstadt 22. Juli - 9. Sept. 1979, 1979. ISBN 978-3-8053-0409-2.
* ↑ Museum, The J. Paul Getty. Looking at the Landscapes: Courbet and Modernism (en anglès). Getty Publications, 2007-12-31. ISBN 978-0-89236-927-0.

## Bibliografia

* Wend von Kalnein: Die Düsseldorfer Malerschule, Verlag Philipp von Zabern, 1979,ISBN 3-8053-0409-9
* Bettina Baumgärtel (Ed.): Die Düsseldorfer Malerschule und ihre internationale Ausstrahlung 1819–1918. Michael Imhof Verlag, Peterberg 2011,ISBN 978-3-86568-702-9.
# Equality Act

L'Equality Act és una proposta de llei aprovada per la Cambra de Representants dels Estats Units el 17 de maig de 2019 que esmenaria la Llei de Drets Civils per a “prohibir la discriminació ... basada en el sexe, l'orientació sexual, la identitat sexual, o per embaràs, part o condició mèdica similar d’un individu, així com per estereotips basats en el gènere”. El Senat dels Estats Units la va rebre per considerar el 20 de maig de 2019.

## Referències

* ↑ Killough, Ashley. «Houses passes Equality Act» (en anglès). CNN, 17-05-2019. [Consulta: 25 agost 2019].
* ↑ Cicilline, David N. «Text - H.R.5 - 116th Congress (2019-2020): Equality Act», 20-05-2019. [Consulta: 25 agost 2019].
* ↑ «Equality Act, H.R. 5, 116th Congress (2019), as received by the U.S. Senate on May 20, 2019, read twice, and referred to the S. Comm. on the Judiciary» (PDF) (en anglès). www.congress.gov.
# Friedrich Gärtner

Friedrich Gärtner (Múnic, 11 de gener de 1824 - Múnic, 1905) va ser un pintor arquitectònic alemany.

## Biografia

Va néixer a Munic, fill de l'arquitecte Friedrich von Gärtner, amb qui va anar a Atenes el 1840. Després del seu retorn, va estudiar a l'Acadèmia i amb Simonsen, de Copenhaguen, després a París (1846) amb Claudius Jacquand; va visitar Espanya i el Marroc el 1848, va tornar a viure a París, el 1851-57, i es va establir a Munic, on es troben dos quadres seus, Interior d'una casa morisca i Cort d'un monestir a la llum de la lluna (1846) a la Nova Pinacoteca.

## Referències

* ↑ «Ordentliche Mitglieder des Deutschen Künstlerbundes seit der Gründung 1903». Arxivat de l'original el 2016-03-04. [Consulta: 2 gener 2024].
# Gates of Gladness

Gates of Gladness és una pel·lícula muda dirigida per Harley Knoles i protagonitzada per Madge Evans, George MacQuarrie i Gerda Holmes. La pel·lícula, produïda per la World Film, es va rodar en part a la mansió del magnat del ferrocarril George Jay Gould i a la colònia d’artistes al voltant de Washington Square, es va estrenar el 28 de gener de 1918. Es considera una pel·lícula perduda.

## Argument

Els germans Myron i Roger Leeds estan enamorats de Mary però quan Myron es compromet amb la noia el seu pare el deshereta. Poc després el pare mor i el germà gran es queda amb tota l’herència. Mentre Myron lluita com a artista per mantenir la seva dona i la seva petita filla Beth, Roger es casa i s'instal·la a la sumptuosa finca del seu pare. La parella perd el fill i es reclouen de la societat. Norah, la minyona, preocupada per la situació, convida Beth a la mansió fent-la passar per la seva neboda. Beth enamora la parella. Mentrestant, Myron, desesperat per la seva pobresa i la mala salut de la seva dona, decideix robar la mansió. Roger escolta que algú està entrant, però en disparar a l’intrús fereix Beth. Com a conseqüència d'aquest infeliç incident Roger decideix compartir la seva fortuna amb el seu germà i la família es reuneix.

## Repartiment

* George MacQuarrie (Roger Leeds)
* Madge Evans (Beth Leeds)
* Niles Welch (Myron Leeds)
* Gerda Holmes (Mrs. Roger Leeds)
* Rosina Henley (Mary Leeds)
* Mrs. Stuart Robson (Norah)
* Baby Joan (fill de Roger)

## Referències

* 1 2 «New Year’s Brady-Mades». Moving Picture World, 19-01-1918, pàg. 390.
* ↑ «Gates of Gladness (World)». Moving Picture World, 05-01-1918, pàg. 114.
* ↑ «List of current release dates». Moving Picture World, 05-01-1918, pàg. 148.
* ↑ «Gates Of Gladness» (en angès). American Silent Feature Film Survival Database, 1918. [Consulta: 12 maig 2023].

## Enllaços externs

* Gates of Gladness al catàleg de l'American Film Institute